Margård
Margård, hovedgård (sædegård) midt mellem Odense og Bogense. Gården nævnes i 1300-t.s begyndelse og tilhørte i flere senere perioder slægten Bryske, 1725-1982 slægten Grüner/Schöller.
Den nuværende hovedbygning, et maison de plaisance efter fransk mønster, har to korte sidefløje og mansardtag og opførtes 1745 efter tegninger af J.G. Rosenberg for regimentschef, senere general Gustav Grüner (1688-1763).